Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI „UGDYMO PASLAUGŲ PRIEINAMUMO DIDINIMAS PRIENŲ LOPŠELYJE-DARŽELYJE „GINTARĖLIS“

Nr.

Prienai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 1 dalimi, 2022–2030 m. Kauno regiono plėtros planu, patvirtintu Kauno regiono plėtros tarybos 2023 m. vasario 23 d. sprendimu Nr. 6KS-8 „Dėl 2022–2030 m. Kauno regiono plėtros plano patvirtinimo“, Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairėmis, patvirtintomis Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 „Dėl Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“, ir atsižvelgdama į VšĮ Centrinės projektų valdymo agentūros 2024 m. balandžio 17 d. kvietimą Nr. 2024/2-4467, Prienų rajono savivaldybės taryba n u s p r e n d ž i a:

1. Pritarti projekto „Ugdymo paslaugų prieinamumo didinimas Prienų lopšelyje-darželyje „Gintarėlis“ rengimui, teikimui bei įgyvendinimui.

2. Prie projekto įgyvendinimo prisidėti ne mažiau kaip 15 proc. visų tinkamų finansuoti projekto išlaidų. Projekto tinkamų finansuoti išlaidų dalį, kurios nepadengia skiriamo finansavimo lėšos, ir netinkamas finansuoti, tačiau šiam projektui įgyvendinti būtinas išlaidas apmokėti iš Prienų rajono savivaldybės biudžeto lėšų.

3. Pritarti partnerystės sutarčiai (pridedama).

4. Įgalioti Prienų rajono savivaldybės administracijos direktorių pasirašyti partnerystės sutartį ir kitus su projektu susijusius dokumentus.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras